ਸਿਰਲੇਖ: ਬਲਾਗ: 'ਬੰਗਲਾਦੇਸ਼ ਵਿੱਚ ਮੈਂ ਗੁਰਦੁਆਰਾ ਨਾਨਕਸ਼ਾਹੀ ਕਿਵੇਂ ਲੱਭਿਆ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਉੱਥੋਂ ਦਾ ਨਾਨਕਸ਼ਾਹੀ ਗੁਰਦੁਆਰਾ ਜਿੱਥੇ ਗੁਰੂ ਨਾਨਕ ਆ ਕੇ ਰੁਕੇ ਸਨ, ਢਾਕੇਸ਼ਵਰੀ ਦੇਵੀ ਦਾ ਮੰਦਿਰ ਅਤੇ ਔਰੰਗਜ਼ੇਬ ਦੇ ਪਰਿਵਾਰ ਨਾਲ ਜੁੜਿਆ ਲਾਲ ਬਾਗ ਵੇਖਣ ਦਾ ਮੇਰਾ ਖਾਸ ਮਨ ਸੀ।

ਇਸ ਕਰਕੇ ਮੈਂ ਹੋਟਲ ਦੇ ਫਰੰਟ ਡੈਸਕ 'ਤੇ ਗਈ ਤੇ ਪੁਛਿਆ ਕਿ ਮੈਂ ਨਾਨਕਸ਼ਾਹੀ ਮੰਦਿਰ ਜਾਣਾ ਹੈ। ਥੋੜਾ ਗਾਈਡ ਕਰ ਸਕਦੇ ਹੋਂ?

ਪੰਜਾਬ ’ਚ ਸ਼ੁਰੂ ਹੋਈ ਰੋਹਿੰਗਿਆ ਰਾਹਤ ਮੁਹਿੰਮ 

ਬੰਗਲਾਦੇਸ਼ੀ ਕੈਂਪਾਂ 'ਚ ਕਿਵੇਂ ਰਹਿ ਰਹੇ ਰੋਹਿੰਗਿਆ?

ਮੇਰੇ ਸਵਾਲ ਦੇ ਉੱਤਰ ਵਿੱਚ ਸਾਹਮਣੇ ਵਾਲੇ ਦਾ ਚਿਹਰਾ ਭਾਵ ਰਹਿਤ ਜਿਹਾ ਹੋ ਗਿਆ।

ਮੈਂ ਇੱਕ ਦੋ ਵਾਰ ਦੁਹਰਾਇਆ ਪਰ ਚਿਹਰੇ ਤੇ ਉਹ ਚੁੱਪੀ, ਉਹੀ ਸਿਫ਼ਰ।

ਮੈਂ ਗੱਲ ਨੂੰ ਥੋੜ੍ਹਾ ਬਦਲਦਿਆਂ ਕਿਹਾ-"ਗੁਰਦੁਆਰਾ ਯਾਨੀ ਸਿੱਖਾਂ ਦਾ ਧਰਮ ਸਥਾਨ, ਸਿੱਖ ਮੰਦਿਰ।"

ਇਹ ਸੁਣ ਕੇ ਉਸਦੇ ਚਿਹਰੇ ਦੀ ਉਲਝਣ ਹੋਰ ਗਹਿਰਾ ਗਈ। ਬੋਲਿਆ-" ਗੁਰਦੁਆਰਾ?, ਮੈਨੂੰ ਨਹੀਂ ਪਤਾ ਗੁਰਦੁਆਰਾ ਕੀ ਹੁੰਦਾ ਹੈ?

ਉਸ ਦੇ ਚਿਹਰੇ ਦੀ ਕਸ਼ਮਕਸ਼ ਹੁਣ ਮੇਰੇ ਚਿਹਰੇ 'ਤੇ ਵੀ ਸੀ।

ਮੈਂ ਮੁੜ ਕੋਸ਼ਿਸ਼ ਕਰਦਿਆਂ ਕਿਹਾ-" ਸਿੱਖ ਧਰਮ ਬਾਰੇ ਜਾਣਦੇ ਹੋਂ? ਨਾਨਕਸ਼ਾਹੀ ਤਾਂ ਢਾਕੇ ਦਾ ਇਤਿਹਾਸਕ ਗੁਰਦੁਆਰਾ ਹੈ।"

ਉਸਨੇ ਝਿਜਕਦਿਆਂ ਕਿਹਾ," ਮੈਂ ਲੋਕਾਂ ਨੂੰ ਢਾਕਾ ਘੁਮਾਉਣ ਲੈ ਕੇ ਜਾਂਦਾ ਹਾਂ ਪਰ ਮੈਨੂੰ ਨਹੀਂ ਪਤਾ ਕਿ ਗੁਰਦੁਆਰਾ ਕੀ ਹੁੰਦਾ ਹੈ ਜਾਂ ਸਿੱਖ ਧਰਮ ਕੀ ਹੁੰਦਾ ਹੈ।"

ਮੈਂ ਚੁੱਪ ਕਰਕੇ ਆਪਣੇ ਕਮਰੇ ਵਿੱਚ ਵਾਪਸ ਆ ਗਈ। ਮੈਂ ਹੈਰਾਨ ਸੀ ਕਿ ਉਸ ਪੜ੍ਹੇ ਲਿਖੇ ਬੰਦੇ ਨੂੰ ਵੱਖ ਵੱਖ ਧਰਮ ਬਾਰੇ ਜਾਣਕਾਰੀ ਨਹੀਂ ਸੀ।

ਭਾਰਤ ਨਾਲ ਲਗਦੇ ਬੰਗਲਾਦੇਸ਼ ਵਿੱਚ ਹੋਣ ਕਰਕੇ ਸ਼ਾਇਦ ਮੈਂ ਇਹ ਮੰਨੀ ਬੈਠੀ ਸੀ ਕਿ ਇੱਥੋਂ ਦੇ ਲੋਕਾਂ ਨੂੰ ਦੋਹਾਂ ਦੇਸ਼ਾਂ ਦੀ ਸਾਂਝੀ ਵਿਰਾਸਤ ਨਾਲ ਜੁੜੀਆਂ ਚੀਜ਼ਾਂ ਬਾਰੇ ਤਾਂ ਪਤਾ ਹੀ ਹੋਵੇਗਾ।

ਅਜਿਹਾ ਨਹੀਂ ਸੀ। ਸਾਰੀ ਸ਼ਾਮ ਕਮਰੇ ਵਿੱਚ ਬੈਠੀ ਮੈਂ ਇਹੀ ਸੋਚਦੀ ਰਹੀ।

ਸਿੱਖ ਮੰਦਿਰ ਦੀ ਥਾਂ ਸ਼ਿਵ ਮੰਦਿਰ ਪਹੁੰਚ ਗਏ

ਖ਼ੈਰ ਮੈਂ ਉਸੇ ਵਿਅਕਤੀ ਕੋਲ ਵਾਪਸ ਗਈ ਤੇ ਸਵੇਰੇ ਵਾਸਤੇ ਟੈਕਸੀ ਦਾ ਇੰਤਜ਼ਾਮ ਕਰਨ ਲਈ ਬੇਨਤੀ ਕੀਤੀ।

ਸਵੇਰੇ ਟੈਕਸੀ ਤਾਂ ਮਿਲੀ ਹੀ ਨਾਲ ਹੀ ਉਹ ਵਿਅਕਤੀ ਵੀ ਸੀ। ਉਸਨੇ ਮੈਨੂੰ ਕਿਹਾ ਕਿ ਮੈਂ ਤੁਹਾਨੂੰ ਸ਼ਹਿਰ ਵਿਖਾ ਸਕਦਾ ਹਾਂ।

ਪ੍ਰਤੱਖ ਰੂਪ ਵਿੱਚ ਮੇਰਾ ਪਹਿਲਾ ਸਟਾਪ ਨਾਨਕਸ਼ਾਹੀ ਗੁਰਦੁਆਰਾ ਸੀ। ਸਹੀ ਟਿਕਾਣਾ ਨਾ ਟੈਕਸੀ ਵਾਲੇ ਨੂੰ ਪਤਾ ਸੀ ਨਾ, ਮੇਰੇ ਗਾਈਡ ਨੂੰ। ਮੈਂ ਤਾਂ ਸੀ ਹੀ ਇੱਕ ਅਣਜਾਣ ਸ਼ਹਿਰ ਵਿੱਚ ਸੀ।

ਗੂਗਲ ਬਾਬੇ ਨੇ ਦੱਸਿਆ ਕਿ ਗੁਰਦੁਆਰਾ ਢਾਕਾ ਯੂਨੀਵਰਸਿਟੀ ਵਿੱਚ ਹੈ ਪਰ ਸਹੀ ਟਿਕਾਣੇ 'ਤੇ ਪਹੁੰਚਣ ਲਈ ਅੱਜ ਵੀ ਇਨਸਾਨਾਂ ਦੀ ਲੋੜ ਪੈਂਦੀ ਹੈ।

ਬੰਗਲਾਦੇਸ ਵਿੱਚ ਸਿੱਖ ਸਮਾਜ

ਆਪਣੀ ਅੱਧੀ ਅਧੂਰੀ ਬੰਗਲਾ ਵਿੱਚ ਮੈਂ ਵਿਦਿਆਰਥੀ ਨੂੰ ਪੁੱਛਿਆ............

ਜਦੋਂ ਉਸ ਦੀ ਦੱਸੀ ਥਾਂ 'ਤੇ ਪਹੁੰਚੇ, ਤਾਂ ਸਾਹਮਣੇ ਸ਼ਿਵ ਮੰਦਰ ਮਿਲਿਆ। ਸਾਫ਼ ਸੀ ਕਿ ਦੱਸਣ ਵਾਲੇ ਨੇ ਸਿੱਖ ਮੰਦਿਰ ਨੂੰ ਸ਼ਿਵ ਮੰਦਰ ਸਮਝ ਲਿਆ ਹੋਵੇਗਾ।

ਮੇਰੇ ਨਾਲ ਆਏ ਹੋਟਲ ਵਾਲੇ ਸਾਹਬ ਨੇ ਕਿਹਾ, "ਮੈਂ ਪੂਰਾ ਢਾਕਾ ਘੁੰਮਿਆ ਹੈ ਪਰ ਇਹ ਸ਼ਿਵਾ ਮੰਦਰ ਮੈਂ...